open-index/open-wikipedia-markdown huggingface dataset:
Μοντιλιάνι (αποσαφήνιση)

Εκτός από τον Ιταλοεβραίο ζωγράφο και γλύπτη **[[Αμεντέο Μοντιλιάνι]]**, το ιταλικό επώνυμο **Μοντιλιάνι** μπορεί να αναφέρεται σε κάποιο από τα παρακάτω πρόσωπα:

* Έλιο Μοντιλιάνι (1860-1932), ανθρωπολόγος, ζωολόγος και συλλέκτης φυτών
* Ζαν Μοντιλιάνι (1918-1984), βιογράφος και κόρη του Αμεντέο Μοντιλιάνι
* Φράνκο Μοντιλιάνι (1918-2003), Ιταλοαμερικανός οικονομολόγος, Βραβείο Νόμπελ Οικονομικών 1985

Επίσης:
* Στην ταινία *[[Μοντιλιάνι (ταινία)|Μοντιλιάνι]]* (2004) για τη ζωή του Α. Μοντιλιάνι
Χατζηκυριάκος

Το ελληνικό επώνυμο **Χατζηκυριάκος** μπορεί να αναφέρεται σε κάποιο από τα παρακάτω πρόσωπα:

* Αλέξανδρος Χατζηκυριάκος (1874-1958), υποναύαρχος και πολιτικός
* Ανδρέας Χατζηκυριάκος (1876-1956), βιομήχανος, βουλευτής Ψαρών και υπουργός εθνικής οικονομίας
* Κωνσταντίνος Χατζηκυριάκος (1844-1900), πλοίαρχος και υπουργός «επί των Ναυτικών»

## Δείτε επίσης
* Νίκος Χατζηκυριάκος - Γκίκας (1906-1994), ζωγράφος, γλύπτης, χαράκτης, συγγραφέας, καθηγητής στο ΕΜΠ και ακαδημαϊκός
* Ιωάννης Χατζηκυριακός (1818-;), εθνικός ευεργέτης (Χατζηκυριάκειο Ορφανοτροφείο)
Χατζηκωνσταντής

Το ελληνικό επώνυμο **Χατζηκωνσταντής** μπορεί να αναφέρεται σε κάποιο από τα παρακάτω πρόσωπα:

* Μιχαήλ Χατζηκωνσταντής (1906-1940), κυβερνήτης του υποβρυχίου «Πρωτεύς Ι»
* Χρήστος Χατζηκωνσταντής (γενν. 1902), υποναύαρχος

Επίσης:

* Στην κανονιοφόρο «Χατζηκωνσταντής» του ελληνικού πολεμικού ναυτικού
Χατζηνικολάου

Το ελληνικό επώνυμο **Χατζηνικολάου** μπορεί να αναφέρεται σε κάποιο από τα παρακάτω πρόσωπα:

* Απόστολος Χατζηνικολάου (1906-1940), δημοσιογράφος και δικηγόρος
* Γιάννης Χατζηνικολάου (γενν. 1965), ποδοσφαιριστής και προπονητής
* Δημοσθένης Χατζηνικολάου, ποδοσφαιριστής
* Μαρία Χατζηνικολάου (γενν. 1978), πετοσφαιρίστρια
* Μητροπολίτης Μεσογαίας και Λαυρεωτικής Νικόλαος Χατζηνικολάου (γενν. 1954)
* Νίκος Χατζηνικολάου (γενν. 1962), δημοσιογράφος και εκδότης
* Νίνα Χατζηνικολάου (20ός αι.), ποιήτρια
* Όλγα Χατζηνικολάου (γενν. 1981), καλαθοσφαιρίστρια
Χατζημιχάλης

Το ελληνικό όνομα **Χατζημιχάλης** μπορεί να αναφέρεται σε κάποιο από τα παρακάτω πρόσωπα:

## Ως επώνυμο
* Μιχαήλ Χατζημιχάλης (1835-1908), καθηγητής της παθολογοανατομίας
* Πλάτων Χατζημιχάλης (1884-1978), επιχειρηματίας και υπουργός Εθνικής Οικονομίας κατά την Κατοχή
* Φώτης Χατζημιχάλης (γενν. 1957)

## Ως βαπτιστικό
* Χατζημιχάλης Γιάνναρης (1833-1916), οπλαρχηγός στην Κρητική Επανάσταση του 1866
* Χατζημιχάλης Νταλιάνης (1775-1828), οπλαρχηγός στην Επανάσταση του 1821 στην Κρήτη

## Δείτε επίσης
* Αγγελική Χατζημιχάλη
Χατζηπατέρας

Το ελληνικό επώνυμο **Χατζηπατέρας** μπορεί να αναφέρεται σε κάποιο από τα παρακάτω πρόσωπα:

* Ιωάννης Κ. Χατζηπατέρας (1888-1979), εφοπλιστής
* Ιωάννης Α. Χατζηπατέρας (1926-1999), εφοπλιστής και συγγραφέας
* Κωνσταντίνος Χατζηπατέρας (γενν. 1920), λόγιος και συγγραφέας

## Δείτε επίσης
* Χατζηπατέρα
Χατζηδάκης

Το ελληνικό επώνυμο **Χατζηδάκης** μπορεί να αναφέρεται σε κάποιο από τα παρακάτω πρόσωπα:

* Ανδρέας Χατζηδάκης (γενν. 1901), δικαστικός και υπηρεσιακός υπουργός
* Αστρινός Χατζηδάκης (1788-1826), οπλαρχηγός
* Γεώργιος Χατζηδάκης (1894-;), αρεοπαγίτης
* Κυριάκος Χατζηδάκης (γενν. 1904), λογοτέχνης και δημοσιογράφος, γνωστός με το ψευδώνυμο **[[Χρήστος Λεβάντας]]**
* Κωνσταντίνος Χατζηδάκης ή Αγιοβασιλιτάνος (1790-1866), οπλαρχηγός
* Κωστής Χατζηδάκης (γενν. 1965), πολιτικός
* Λευτέρης Χατζηδάκης (20ός αι.) καλαθοσφαιριστής
* Μανόλης Χατζηδάκης (1909-1998), βυζαντινολόγος, μελετητής της βυζαντινής και της μεταβυζαντινής ζωγραφικής
* Νικηφόρος Χατζηδάκης (1785-1822), οπλαρχηγός

## Δείτε επίσης
* Οικογένεια Χατζηδάκη, ισχυρή οικογένεια κρυπτοχριστιανών Οθωμανών του Μυλοποτάμου Κρήτης
* Χατζιδάκης
* Χατζιδάκις
Χατζιδάκης

Το ελληνικό επώνυμο **Χατζιδάκης** μπορεί να αναφέρεται σε κάποιο από τα παρακάτω πρόσωπα:

* Άρης Χατζιδάκης (γενν. 1909), ποιητής, θεατρικός συγγραφέας και δημοσιογράφος
* Διονύσιος Χατζιδάκης (20ός αι.), δήμαρχος Χανίων και αθλητής του στίβου
* Εμμανουήλ Χατζιδάκης (1870-1940), νομικός και πολιτικός
* Ιωσήφ Χατζιδάκης (θάν. 1936), αρχαιολόγος και ιατρός, ο ιδρυτής του Αρχαιολογικού Μουσείου Ηρακλείου

## Δείτε επίσης
* Χατζηδάκης
* Χατζιδάκις
Χατζιδάκις

Το ελληνικό επώνυμο **Χατζιδάκις** μπορεί να αναφέρεται σε κάποιο από τα παρακάτω πρόσωπα:

* Γεώργιος Χατζιδάκις (1848-1941), ο θεμελιωτής της επιστήμης της γλωσσολογίας στην Ελλάδα
* Ιωάννης Χατζιδάκις (1844-1921), φυσικομαθηματικός
* Μάνος Χατζιδάκις (1925-1994), σημαντικός μουσικοσυνθέτης
* Νικόλαος Χατζιδάκις (1872-1942), καθηγητής Πανεπιστημίου με αντικείμενο τη Θεωρητική Μηχανική, τα Μαθηματικά και την Αστρονομία
* Φούλα Χατζιδάκη (1906-1984) συγγραφέας, μεταφράστρια και κριτικός με σημαντική δράση στην Εθνική Αντίσταση

## Δείτε επίσης
* Χατζηδάκης
* Χατζιδάκης
Χατζίσκος

Το ελληνικό επώνυμο **Χατζίσκος** μπορεί να αναφέρεται σε κάποιο από τα παρακάτω πρόσωπα:

* Δημήτριος Χατζίσκος (1805-1877), αγωνιστής στην Επανάσταση του 1821 και πολιτικός
* Δημήτριος Ν. Χατζίσκος (1890-;), νομικός και πολιτικός
* Νικόλαος Χατζίσκος (1850-1917), υπουργός Παιδείας και πρόεδρος της Βουλής
* Νίκος Χατζίσκος (γενν. 1921), ηθοποιός
IC 2602

Το **IC 2602** (άλλες ονομασίες: *Νότιες Πλειάδες*, *σμήνος του θ Τρόπιδος*, *Caldwell 102*) είναι ανοικτό σμήνος στον αστερισμό Τρόπιδα. Το σμήνος απέχει 480 έτη φωτός από τη Γη και με συνολικό φαινόμενο μέγεθος +1,9 είναι ορατό δια γυμνού οφθαλμού. Αποτελείται από περίπου 60 άστρα από τα οποία το λαμπρότερο είναι το θ Τρόπιδος, με φαινόμενο μέγεθος 2,74, ενώ τα υπόλοιπα είναι πέμπτου μεγέθους ή αχνότερα. Η ηλικία του υπολογίζεται σε 45 εκατομμύρια έτη.

Το ανακάλυψε ο Νικολά Λουί ντε Λακάιγ τις 3 Μαρτίου 1752, ο οποίος έγραψε ότι μοιάζουν με τις Πλειάδες.

## Παραπομπές


## Εξωτερικοί σύνδεσμοι

κατηγορία:Τρόπις (αστερισμός)
κατηγορία:Ανοικτά σμήνη
2602
102
Κανάλι Ρήνου-Μάιν-Δούναβη

thumb|379x379px|Το Κανάλι Ρήνου-Μάιν-Δούναβη
Το **Κανάλι Ρήνου-Μάιν-Δούναβη** (, γνωστό και ως **Κανάλι της Ευρώπης** ή διεθνώς **RMD Canal**) είναι κανάλι στη Βαυαρία, που ενώνει τους ποταμούς Μάιν και Δούναβη διαπερνώντας το κεντροευρωπαϊκό όριο των δύο μεγάλων υδρογραφικών συστημάτων. Η πορεία του ξεκινάει από το Μπάμπεργκ και περνώντας από τη Νυρεμβέργη φτάνει στο Κέλχαϊμ. Το κανάλι συνδέει τη Βόρεια Θάλασσα και τον Ατλαντικό Ωκεανό με τη Μαύρη Θάλασσα, λειτουργώντας ως σύνδεσμος μιας συνεχούς ποτάμιας αρτηρία από το δέλτα του Ρήνου στο Ρότερνταμ μέχρι το δέλτα του Δούναβη στην Κωνστάντζα της Ρουμανίας. Το παρόν κανάλι ολοκληρώθηκε το 1992 και έχει μήκος 171 χιλιόμετρα, πλάτος 55 μέτρα και βάθος 4 μέτρα.

## Ιστορία
thumb|300x300px|Τα διάφορα σχέδια συνδέσεως του Μάιν με τον Δούναβη
Σχέδια σύνδεσης των δύο ποταμών έχουν υπάρξει ήδη από την εποχή του Καρλομάγνου. Το 793 σχεδιάστηκε το Κανάλι του Καρλομάγνου μήκους δύο χιλιομέτρων (λατ.: Fossa Carolina) που θα συνέδεε τον ποταμό Schwäbische Rezat με τον Άλτμιουλ. Μεταξύ 1836 και 1846 χτίστηκε το Κανάλι του Λουδοβίκου (λατ.: Ludwigskanal) μεταξύ Μπάμπεργκ και Κέλχαϊμ που εντούτοις ήταν ελαττωματικό καθώς έπασχε από προβλήματα τροφοδοσίας νερού ενώ είχε να ανταγωνιστεί και την παράλληλη ανάπτυξη του σιδηροδρομικού δικτύου της υπαίθρου της νότιας Γερμανίας. Εν τέλει εγκαταλείφθηκε το 1950, όταν αποφασίστηκε να μην επιδιορθωθούν οι ζημιές που είχαν προκληθεί από τον Β΄ Παγκόσμιο Πόλεμο.

## Κατασκευή
Τα πρώτα σχέδια για μια νέα υδάτινη λεωφόρο προέκυψαν το 1938, αλλά ακυρώθηκαν λόγω του πολέμου. Το 1966 η κυβέρνηση της Βαυαρίας και της Ομοσπονδιακής Δημοκρατίας της (Δυτικής) Γερμανίας συμφώνησαν την ολοκλήρωση του σχεδίου, που είχε ενισχυθεί με την επικήκυνση του Μάιν μέχρι το Μπάμπεργκ. Το τελευταίο σκέλος μεταξύ Νυρεμβέργης και Κέλχαϊμ που περιελάμβανε μια διαδρομή 34 χιλιόμετρα διαμέσου της κοιλάδας του Άλτμιουλ προκάλεσε πολιτικές αντιδράσεις. Το έργο ολοκληρώθηκε το 1992 με ένα συνολικό κόστος 2,3 δισεκατομμυρίων ευρώ, εκ των οποίων το 20% αφιερώθηκε σε έργα περιβαλλοντικής προστασίας. Την εποχή διάνοιξής του εκφράστηκαν σοβαρές ενστάσεις τόσο για τη χρησιμότητά του ως ποτάμια εμπορική οδό μα και λόγω του πολέμου στη Γιουγκοσλαβική Ένωση.

## Διαδρομή
Από το Μπάμπεργκ στο Φυρτ το κανάλι ρέει στην κοιλάδα του παραπόταμου του Μάιν, Ρέγκνιτς. Από το Φυρτ μέχρι το Ροτ συνεχίζει μέσω της κοιλάδας του Ρέντνιτς, παραποτάμου του Ρέγκνιτς. Διασχίζει τον Ιουρά της Φραγκονίας και συναντά τον ποταμό Άλτμιουλ στο Ντίτφουρτ από όπου ρέει κατά μήκος της κοιλάδα του έως το Κέλχαϊμ κοντά στο Ντονάου.

## Παραπομπές


## Εξωτερικοί σύνδεσμοι
* Το κανάλι στην ιστοσελίδα danube-river.com 

Κατηγορία:Βαυαρία
Βαυαρία
Κατηγορία:Δούναβης
Κατηγορία:Διώρυγες
Ραλφ Μπόστον

Ο **Ραλφ Χάρολντ Μπόστον** (*Ralph Harold Boston*, 9 Μαΐου 1939 – 30 Απριλίου 2023) ήταν Αμερικανός αθλητής του στίβου, χρυσός Ολυμπιονίκης στο άλμα εις μήκος στη διοργάνωση του 1960, ενώ ήταν δεύτερος το 1964 και τρίτος το 1968.

Το 1960 πήδηξε στο Γουόλνατ 8,21 μέτρα, καταρρίπτοντας το προ 25ετίας ρεκόρ του Τζέσε Όουενς. Το 1964 κατέρριψε δύο φορές το παγκόσμιο ρεκόρ, με τη δεύτερη φορά, στις 12 Σεπτεμβρίου του 1964 στο Λος Άντζελες, να πραγματοποιεί άλμα στα 8,34 μ.. Στις 29 Μαΐου του 1965, στο Μοντέστο, κατέρριψε και πάλι το παγκόσμιο ρεκόρ με άλμα στα 8,35 μ. που διατηρήθηκε μέχρι τους Ολυμπιακούς Αγώνες του 1968.

Απεβίωσε στις 30 Απριλίου 2023.

## Παραπομπές


## Εξωτερικοί σύνδεσμοι
* 

Κατηγορία:Αμερικανοί αθλητές του στίβου
Κατηγορία:Αμερικανοί Ολυμπιονίκες 
Κατηγορία:Χρυσοί Ολυμπιονίκες του στίβου 
Κατηγορία:Αθλητές του στίβου στους Θερινούς Ολυμπιακούς Αγώνες 1960
Κατηγορία:Αθλητές του στίβου στους Θερινούς Ολυμπιακούς Αγώνες 1964
Κατηγορία:Αθλητές του στίβου στους Θερινούς Ολυμπιακούς Αγώνες 1968
Κατηγορία:Άλτες του μήκους
Νεφέλωμα Ταραντούλα

Το **Νεφέλωμα Ταραντούλα**, γνωστό και ως *NGC 2070*, *30 Δοράδος* (επειδή βρίσκεται στον αστερισμό Δοράς) και *Caldwell 103*, είναι νεφέλωμα στο Μέγα Νέφος του Μαγγελάνου. Το νεφέλωμα αυτό είναι η πιο ενεργή περιοχή παραγωγής αστέρων στην Τοπική ομάδα γαλαξιών, ενώ με διάμετρο 900 έτη φωτός είναι μια από τις μεγαλύτερες, ενώ αν συμπεριληφθούν και οι αχνές προεκτάσεις, η διάμετρός του φτάνει τα 6.000 έτη φωτός. Το μεγαλύτερο σμήνος στο νεφέλωμα είναι το R136, το οποίο περιλαμβάνει πολύ μεγάλο αριθμό αστέρων φασματικού τύπου Ο3, κάποιοι από τους οποίους έχουν μάζα μεγαλύτερη από 120 ηλιακές μάζες, και είναι πιθανό να εξελιχθεί σε σφαιρωτό σμήνος. Το νεφέλωμα περιλαμβάνει και πολλά ανοικτά σμήνη, όπως το γηραιότερο Hodge 301, του οποίου τα βαρύτερα άστρα έχουν εκραγεί ως υπερκαινοφανείς.
thumb|300px|left|Το νεφέλωμα Ταραντούλα από το Ευρωπαϊκό Νότιο Αστεροσκοπείο, σε φωτογραφία του 2000.

Το νεφέλωμα έχει φαινόμενο μέγεθος +8 και αρχικά είχε καταλογογραφηθεί ως αστέρας, όμως το 1751 ο Νικολά Λουί ντε Λακάιγ ανακάλυψε ότι στην πραγματικότητα είναι νεφέλωμα. Η ονομασία Νεφέλωμα Ταραντούλα εμφανίστηκε και διαδόθηκε στα μέσα του 20-ού αιώνα, μετά από παρατηρήσεις του σχήματός του με ακόμα ισχυρότερα τηλεσκόπια. Οι διαστάσεις του στον νυχτερινό ουρανό είναι παρόμοιες με αυτές της Πανσελήνου. Υπολογίζοντας την παράμετρο ότι απέχει 160.000 έτη φωτός από τη Γη, καθίσταται αντιληπτό ότι η διάμετρός του είναι τεράστια και ότι το φαινόμενο μέγεθος +8 σημαίνει ότι είναι ένα εξαιρετικά φωτεινό ουράνιο αντικείμενο, καθώς έχει και ιδιαίτερα έντονες αποχρώσεις, από τις οποίες κυριαρχούν το κόκκινο και το λευκό. Μάλιστα η διάμετρος και η φωτεινότητά του είναι τόσο μεγάλες, που αν βρισκόταν στην απόσταση που είναι το Νεφέλωμα του Ωρίωνα, στα 1.344 έτη φωτός από τη Γη, τότε το Νεφέλωμα Ταραντούλα θα φαινόταν 60 φορές μεγαλύτερο από την Πανσέληνο και θα έριχνε έντονες σκιές τη νύχτα.

Ο υπερκαινοφανής (σουπερνόβα) SN 1987A, ο λαμπρότερος που έχει παρατηρηθεί από την ανακάλυψη του τηλεσκοπίου και μετά, παρατηρήθηκε για πρώτη φορά στις 23 Φεβρουαρίου 1987 και ήταν στα όρια του νεφελώματος. Επίσης, έχει εντοπιστεί και ένα κατάλοιπο υπερκαινοφανούς στο ανοικτό σμήνος NGC 2060 και το οποίο αποτελεί τη λαμπρότερη πηγή ακτίνων Χ στο νεφέλωμα. Ενδέχεται να υπάρχουν και αρκετά ακόμα κατάλοιπα υπερκαινοφανών μέσα στο νεφέλωμα, όμως είναι πρακτικώς δύσκολο να εντοπιστούν μέσα στη σύνθετη νεφελώδη εμφάνισή του, ειδικά αν συνυπολογιστεί και η μεγάλη φωτεινότητά του.

## Παραπομπές


## Αναφορές

κατηγορία:Δοράς (αστερισμός)
Ταραντουλα
2070
κατηγορία:Αντικείμενα Caldwell
Κατηγορία:Μέγα Νέφος του Μαγγελάνου
Ελβίρα Όζολινα

Η **Ελβίρα Ανατόλιεβνα Όζολινα** (, , γεννήθηκε 8 Οκτωβρίου 1939) είναι Σοβιετική πρώην ακοντίστρια του στίβου. Κέρδισε το χρυσό μετάλλιο στους Ολυμπιακούς Αγώνες του 1960 στη Ρώμη, με επίδοση 55,98 μ. (ολυμπιακό ρεκόρ). 

Ήταν επίσης πρωταθλήτρια Ευρώπης το 1962 στο Βελιγράδι, με επίδοση 54,93 μ. Στις 27 Αυγούστου 1964, πραγματοποίησε βολή στα 61.38 μ. και έγινε η πρώτη γυναίκα που πέρασε τα 60 μέτρα, αλλά η επίδοσή της δεν αναγνωρίστηκε ως παγκόσμιο ρεκόρ από την IAAF.

Το 1966, στο Ευρωπαϊκό Πρωτάθλημα Στίβου στη Βουδαπέστη ήταν 5η, με επίδοση 55.52 μ. Παντρεύτηκε τον επίσης ακοντιστή Γιάνις Λούσις. Ο γιος τους, Βολντεμάρς, έγινε κι αυτός ακοντιστής.

## Παραπομπές



Κατηγορία:Σοβιετικές αθλήτριες του ακοντισμού
Κατηγορία:Αθλητές του στίβου στη Θερινή Πανεπιστημιάδα 1959
Κατηγορία:Αθλητές του στίβου στους Θερινούς Ολυμπιακούς Αγώνες 1960
Κατηγορία:Σοβιετικοί Ολυμπιονίκες
Κατηγορία:Χρυσοί Ολυμπιονίκες του στίβου
Κατηγορία:Αθλητές του στίβου στη Θερινή Πανεπιστημιάδα 1963
Κατηγορία:Αθλητές του στίβου στους Θερινούς Ολυμπιακούς Αγώνες 1964
Κατηγορία:Κάτοχοι μεταλλίων του Ευρωπαϊκού Πρωταθλήματος Στίβου
Κατηγορία:Λετονοί ρωσικής καταγωγής
Κατηγορία:Αποδέκτες του Τάγματος του Κόκκινου Λαβάρου της Εργασίας
Ο Τανάλιας

**Ο Τανάλιας** (γερμ. *Der Greifer*) είναι αστυνομική ταινία του γερμανικού κινηματογράφου που προβλήθηκε το 1958 σε σκηνοθεσία Όιγκεν Γιορκ και πρωταγωνιστή τον Χανς Άλμπερς.

## Πλοκή
Ο ανακριτής Όττο Ντέννερτ προσπαθεί να διελευκάνει την υπόθεση του δράκου της Έσσης, όταν του ανατίθεται και η υπόθεση μιας ληστείας, στην οποία σκοτώθηκε ένας αστυνόμος. Λόγω ηλικίας, όμως, συνταξιοδοτείται. Δεν το βάζει κάτω, και συνεχίζει τις έρευνες ως ιδιωτικός ντετέκτιβ, πιάνοντας τελικά τον δολοφόνο.
## Εξωτερικοί σύνδεσμοι
* 

Κατηγορία:Γερμανικές ταινίες
Κατηγορία:Ταινίες του 1958
Κατηγορία:Αστυνομικές ταινίες
Κατηγορία:Ταινίες από Δυτική Γερμανία
Κατηγορία:Αγγλόφωνες ταινίες
Κατηγορία:Γερμανικές ασπρόμαυρες ταινίες
Οροπέδιο Δράμας

Το **Οροπέδιο** είναι πολύ μικρό ορεινό χωριό του νομού Δράμας κτισμένο σε υψόμετρο περίπου 700 μέτρων στην περιοχή της Ελατιάς. Σύμφωνα με την απογραφή 2021 ο πληθυσμός του ανέρχεται στους 11 μόνιμους κατοίκους.

## Ιστορία
Το 1900, κατά τον Βούλγαρο συγγραφέα και επιθεωρητή σχολείων Βασίλ Καντσόφ, το Οροπέδιο ήταν ένα αμιγές μουσουλμανικό χωριό 370 κατοίκων. Το 1913, σύμφωνα με την πρώτη ελληνική απογραφή είχε πληθυσμό 567 κατοίκων, ενώ μετά τις ανταλλαγές πληθυσμών του 1918-1922 κατοικήθηκε από Έλληνες του Πόντου. Μέχρι το 1927 έφερε το όνομα *Βλαδίκος* και στην απογραφή του 1928 είχε πληθυσμό 204 κατοίκων.

Το Οροπέδιο υπήρξε τόπος κατοικίας των Ποντίων οπλαρχηγών και αντιστασιακών Ηλία Σελαλμαζίδη και Ιωάννη Λαφτσίδη. Κατά τη διάρκεια της βουλγαρικής Κατοχής κάηκε ολοσχερώς τον Μάιο του 1944 μαζί με άλλα χωριά της Ελατιάς (Καρά Ντερέ) ως αντίποινα για τις απώλειες που υπέστησαν οι βουλγαρικές δυνάμεις από τους αντάρτες του Αντών Τσαούς στη μάχη της γέφυρας Παπάδων. Λίγους μήνες αργότερα (22 - 25 Αυγούστου 1944) κοντά στο χωριό πραγματοποιήθηκε μάχη ανάμεσα σε βουλγαρικά στρατεύματα και αντάρτες της ΕΣΕΑ/ΕΑΟ.

Διοικητικά το Οροπέδιο υπαγόταν στην κοινότητα Σιδηρονέρου (έως το 1997 η κοινότητα ήταν κομμάτι της επαρχίας Δράμας) μέχρι και το 2010 όταν μετά τις αλλαγές που επέβαλε το σχέδιο ''Καλλικράτης'' στην τοπική αυτοδιοίκηση υπήχθη στην τοπική κοινότητα Σιδηρονέρου του διευρυμένου δήμου Δράμας.

## Απογραφές πληθυσμού

## Παραπομπές


Κατηγορία:Χωριά της περιφερειακής ενότητας Δράμας
Κατηγορία:Δήμος Δράμας
Κατηγορία:Σιδηρόνερο
Γαλαξίες Κεραίες

thumb|250px|Η κεντρική περιοχή των Γαλαξιών-κεραιών
Οι **Γαλαξίες-Κεραίες** (*Antennae*, γνωστοί και ως **NGC 4038/4039**, Caldwell 60/61 ή Arp 244) είναι ζεύγος αλληλεπιδρώντων γαλαξιών στον αστερισμό Κόρακα. Απέχουν περίπου 65 εκατομμύρια έτη φωτός από τη Γη. Τους ανακάλυψε ο Ουίλιαμ Χέρσελ το 1785. Το όνομά τους οφείλεται στις δύο μακριές ουρές άστρων, αερίων και σκόνης, οι οποίες μοιάζουν με κεραίες εντόμων. Ανήκουν στην ομάδα γαλαξιών NGC 4038.

Αρχικά οι δύο γαλαξίες ήταν ξεχωριστοί. Ο NGC 4038 ήταν ραβδωτός σπειροειδής γαλαξίας και ο NGC 4039 σπειροειδής γαλαξίας. Οι δύο γαλαξίες αρχικά προσέγγισαν ο ένας τον άλλο και στη συνέχεια σχηματίστηκαν οι ουρές υλικών, ενώ οι γαλαξίες προσέγγισαν ο ένας τον άλλο ξανά. Αναμένεται να συγχωνευθούν σε έναν ελλειπτικό γαλαξία.

Στον NGC 4038 έχουν παρατηρηθεί πέντε υπερκαινοφανείς αστέρες: οι SN 1921A, SN 1974E, SN 2004GT, SN 2007sr και SN 2013dk.

## Παραπομπές


## Εξωτερικοί σύνδεσμοι
* 

Κατηγορία:Αλληλεπιδρώντες γαλαξίες
Κατηγορία:Κόραξ (αστερισμός)
Κατηγορία:Αντικείμενα Caldwell
4038
Κατηγορία:Γαλαξίες Arp
Κατηγορία:Ιδιόμορφοι γαλαξίες
37967
Ραβδωτός σπειροειδής γαλαξίας

[thumb|250px|Ο ραβδωτός σπειροειδής γαλαξίας [NGC 1300.]]
Ένας **ραβδωτός σπειροειδής γαλαξίας** είναι ένας σπειροειδής γαλαξίας που διαθέτει μια κεντρική ράβδο από αστέρες και αέρια. Οι σπειροειδείς βραχίονες του γαλαξία αρχίζουν από τα άκρα της ράβδου. Οι ραβδωτοί σπειροειδείς είναι αρκετά κοινοί και αποτελούν τα 2/3 των συνολικών σπειροειδών γαλαξιών. Ο Γαλαξίας μας θεωρείται πλέον ότι είναι ραβδωτός σπειροειδής.

Στην ταξινόμηση του Έντγουιν Χαμπλ, οι ραβδωτοί σπειροειδείς γαλαξίες χαρακτηρίζονται με τα γράμματα SB, ενώ στη συνέχεια ταξινομούνται από το a μέχρι το d ανάλογα με το πόσο σφικτοί ή ανοικτοί είναι οι βραχίονες. Ο χαρακτηρισμός SB0 χρησιμοποιείται για ραβδωτούς φακοειδείς γαλαξίες. Επίσης, έχει δημιουργηθεί ο τύπος SBm για να περιγραφούν ανώμαλοι ραβδωτοί σπειροειδείς γαλαξίες, όπως τα νέφη του Μαγγελάνου, οι οποίοι ταξινομούνταν ως ανώμαλοι γαλαξίες, αλλά έχει βρεθεί ότι διαθέτουν ραβδωτές και σπειροειδείς δομές.

## Παραπομπές
Χρήστος Αλαμανής

Ο **Χρήστος Αλαμανής** (1873-1944) ήταν Έλληνας δικηγόρος και πολιτικός.

## Βιογραφία
Γεννήθηκε το 1873 και εργάστηκε ως δικηγόρος. Υπηρέτησε ως βουλευτής Τρικάλων στην Α΄ αναθεωρητική Βουλή το 1910 και το 1923 εξελέγη βουλευτής Καρδίτσας. Το 1926 εξελέγη ξανά βουλευτής Τρικάλων με το Κόμμα Εθνικών Φιλελευθέρων.

Από τις 4 Ιουνίου 1928 έως τις 4 Ιουλίου του ίδιου χρόνου ήταν υπουργός Γεωργίας στην κυβέρνηση Ζαΐμη

Επανεξελέγη βουλευτής Τρικάλων με το Κόμμα Φιλελευθέρων το 1936.

Ο ανεψιός του Στέλιος έγινε αργότερα βουλευτής και υπουργός. 

## Παραπομπές


Κατηγορία:Έλληνες υπουργοί Γεωργίας
Κατηγορία:Βουλευτές Καρδίτσας
Κατηγορία:Βουλευτές εκλεγμένοι με το Κόμμα των Εθνικών Φιλελευθέρων
Κατηγορία:Βουλευτές εκλεγμένοι με το κόμμα των Φιλελευθέρων
Κατηγορία:Βουλευτές Τρικάλων
Στρατηγίς Ρωμανούπολις

Η **Στρατηγίς Ρωμανούπολις** ήταν διοικητική διαίρεση της Βυζαντινής Αυτοκρατορίας, ήταν μικρό σε έκταση Θέμα, γι΄ αυτό λεγόταν Στρατηγίς, και περιλάμβανε την Ρωμανούπολη (*Ῥωμανοῦπολις*), η σημερινή Μπιγκόλ της Τουρκίας, και τα περίχωρα της.

Ο Βυζαντινός αυτοκράτορας Ρωμανός Α΄ ο Λεκαπηνός, ενσωμάτωσε την πόλη μόνιμα στην Βυζαντινή Αυτοκρατορία το 942. Αρχικά σχηματίζεται υποδιαίρεση, κλεισούρα από το 942 έως το 969, του Θέματος της Μεσοποταμίας, αλλά αργότερα, περίπου το 969, αναδεικνύεται σε ξεχωριστό θέμα από τον αυτοκράτορα Νικηφόρο Φωκά μαζί με άλλες συνοριακές περιοχές.

Το 1069 από το Θέμα πέρασε ο αυτοκράτορας Ρωμανός Δ΄, με τον στρατό του, κατά την εκστρατεία του στην Συρία. Αργότερα ο δούξ της Αντιόχειας, Φιλάρετος Βραχάμιος, ενσωμάτωσε την περιοχή στο εφήμερο κρατίδιο του.

## Παραπομπές


Κατηγορία:Θέματα της Βυζαντινής Αυτοκρατορίας
Πάνος Παπαδόπουλος (1920-2001)

Ο **Πάνος Παπαδόπουλος** (γερμανικά: *Panos Papadopulos*, 1920-2001) ήταν Γερμανός ηθοποιός, ελληνικής καταγωγής.

## Βιογραφία
Γεννήθηκε την 1 Αυγούστου 1920 στην Κερασούντα του Πόντου. Μετανάστευσε στη Γερμανία. Στο Αμβούργο εμφανίστηκε στο θέατρο τη δεκαετία του 1950 και 1960, αργότερα και στον κινηματογράφο, σε διάφορα ιταλικά γουέστερν. Υποδύθηκε πολλούς ρόλους σε τηλεοπτικές και κινηματογραφικές ταινίες. Πέθανε από καρδιακή προσβολή στις 18 Φεβρουαρίου 2001 στο Μόναχο.

## Εργογραφία
* 1953: Der Vetter aus Dingsda (1953)
* 1954: Conchita und der Ingenieur
* 1956: Geliebte Corinna
* 1958: Der Greifer (1958)
* 1958: Peter Voss, der Millionendieb (1958)
* 1958: Der lachende Vagabund 
* 1959: Rommel ruft Kairo
* 1959: Das Totenschiff 
* 1960: Der rote Kreis (1960)
* 1960: Weit ist der Weg
* 1965: Μονομαχία στο Ελ Πάσο
* 1965: Hotel der toten Gäste
* 1967: Graf Yoster gibt sich die Ehre - Gangstermemoiren
* 1969: Engelchen macht weiter – hoppe, hoppe Reiter
* 1970: Immer bei Vollmond
* 1972: Der Kommissar – Überlegungen eines Mörders
* 1973: Okay S.I.R. – Ausverkauf im Allgäu
* 1974: Derrick – Stiftungsfest
* 1974: Sonderdezernat K1– Kein Feuer ohne Rauch
* 1976: Tatort: Wohnheim Westendstraße
* 1978: Der Alte – Ein Koffer
* 1978: Polizeiinspektion 1 – Sylvester ist jeden Tag
* 1979: Tatort: Der King
* 1979: Der Alte – Pensionstod
* 1982: Ich bin dein Killer
* 1984: Tatort - Der Mann mit den Rosen
* 1985: Otto – Der Film

## Εξωτερικοί σύνδεσμοι
* 

## Παραπομπές


Κατηγορία:Γερμανοί ηθοποιοί κινηματογράφου
Κατηγορία:Έλληνες ηθοποιοί κινηματογράφου
Θανάσης Ψάρρας

Ο **Θανάσης Ψάρρας** (γεννημένος 1 Ιουνίου 1973) είναι Έλληνας προπονητής πετοσφαίρισης της ομάδας του Μίλωνα και πρώην παλαίμαχος επαγγελματίας πετοσφαιριστής. Έχει ύψος 1.87 μ. και αγωνιζόταν στη θέση του πασαδόρου.

## Καριέρα
Γεννημένος στα Γρεβενά, έκανε τα πρώτα του βήματα στις ακαδημίες του τοπικού Γυμναστικού Συλλόγου Γρεβενών. Στην ομάδα της γενέτειράς του παρέμεινε μέχρι το 1991, όταν και μετεγγράφη στον Κτησιφώντα Παιανίας.

Επόμενοι σταθμοί στην καριέρα του αποτέλεσαν τα Βριλήσσια και ο Μίλωνας, ενώ το 1997 έκανε το μεγάλο άλμα στην καριέρα του και μετεγγράφη στον Ολυμπιακό Πειραιώς. Στην ομάδα του Πειραιά παρέμεινε μέχρι το 2000 έχοντας καταφέρει να κατακτήσει τρία πρωταθλήματα (1998, 1999, 2000) και δύο κύπελλα Ελλάδος (1998, 1999).

Μετά το πέρασμά του από την ομάδα του Πειραιά, ο Ψάρρας αγωνίστηκε στον Άρη, τον ΠΑΟΚ, την Α.Ε. Νικαίας, τον Παναθηναϊκό, την ιταλική Τελεγιούνιτ Κόλε, τη γαλλική Ναρμπόν Βόλει και την επίσης ιταλική Ραβένα.

Τον Σεπτέμβριο του 2014 μετεγγράφη στον ΣΦΠ Χανίων. Τη σεζόν 2015-16 αγωνίστηκε με τη φανέλα του Εθνικού Πειραιώς.

## Διεθνείς συμμετοχές
Ο Θανάσης Ψαρράς έχει πραγματοποιήσει με τη φανέλα της εθνικής ομάδας πετοσφαίρισης των ανδρών 28 συμμετοχές.

## Τίτλοι
* **5 [[Πρωτάθλημα Ελλάδας πετοσφαίρισης ανδρών|Πρωταθλήματα Ελλάδας]]:**
**1998, 1999, 2000, 2004, 2006
* **5 [[Κύπελλο Ελλάδας πετοσφαίρισης ανδρών|Κύπελλα Ελλάδας]]:**
**1998, 1999, 2003, 2008, 2010

## Πηγές
* ΨΑΡΡΑΣ ΘΑΝΑΣΗΣ - Greekvolley.com 
* Αποσύρεται από την ενεργό δράση ο Ψάρρας

Κατηγορία:Πετοσφαιριστές ΟΣΦΠ
Κατηγορία:Πετοσφαιριστές Άρη
Κατηγορία:Πετοσφαιριστές ΠΑΟΚ
Κατηγορία:Πετοσφαιριστές ΠΑΟ
Κατηγορία:Πετοσφαιριστές Ε.Α. Πατρών
Κατηγορία:Πετοσφαιριστές της εθνικής Ελλάδος
Σωτήρης Τσέργας

Ο **Σωτήρης Τσέργας** (3 Ιουνίου 1978 - ) είναι Έλληνας επαγγελματίας πετοσφαιριστής. Έχει ύψος 191εκ και αγωνίζεται στη θέση του πασαδόρου.

## Καριέρα
Ο Σωτήρης Τσέργας υπέγραψε το πρώτο του επαγγελματικό συμβόλαιο με την Φιλία Ηλιουπόλεως, στην οποία παρέμεινε μέχρι το 2000.

Το 2000 αποφάσισε να κάνει το μεγάλο βήμα στην καριέρα του και να μεταγραφεί στον Παναθηναϊκό, στον οποίο παρέμεινε για δύο χρόνια κατακτώντας μάλιστα την 3η θέση και τις δύο χρονιές. Το 2002 μετεγγράφη στον ΠΑΟΚ, στον οποίο παρέμεινε για ένα χρόνο καθώς το 2003 μεταπήδησε στο Παγκράτι.

Το 2004 μετεγγράφη στον Πανελλήνιο, στον οποίο παρέμεινε για τρία χρόνια. Το 2007 αποκτήθηκε από τον Ολυμπιακό Πειραιώς, στον οποίο παρέμεινε για δύο σεζόν κατακτώντας μάλιστα το νταμπλ του 2009.

Την αγωνιστική περίοδο 2009-10 αγωνίστηκε με τη φανέλα της ΑΕΚ, ενώ από το 2010 και μέχρι το 2014 αγωνιζόταν με τη φανέλα του Φοίνικα Σύρου με τον οποίο μάλιστα κατέκτησε το Λιγκ Καπ του 2011.

Την περίοδο 2014-15 αγωνίστηκε με τη φανέλα του Κυζικου Νέας Περάμου, ενώ από το καλοκαίρι του 2015 ανήκει στο δυναμικό του Πανιωνίου.

## Διεθνείς συμμετοχές
Ο Σωτήρης Τσέργας έχει πραγματοποιήσει με το εθνόσημο κατά τη διάρκεια της καριέρας του 67 συμμετοχές.

## Τίτλοι
* 1 Πρωτάθλημα Ελλάδας: 2009
* 1 Κύπελλο Ελλάδας: 2009
* 1 Λιγκ Καπ Ελλάδας: 2011

## Πηγές
* Στον Κύζικο ο Τσέργας
* Στον Πανιώνιο ο Τσέργας
* Και επίσημα "πάνθηρας ο Τσέργας"

Κατηγορία:Έλληνες αθλητές της πετοσφαίρισης
Κατηγορία:Πετοσφαιριστές της εθνικής Ελλάδος
Κατηγορία:Πετοσφαιριστές ΟΣΦΠ
Κατηγορία:Πετοσφαιριστές ΠΑΟΚ
Κατηγορία:Πετοσφαιριστές ΠΑΟ
Κατηγορία:Πετοσφαιριστές ΑΕΚ
Κατηγορία:Πετοσφαιριστές Φοίνικα Σύρου
Ντανιέλε Ρίτσι

Ο **Ντανιέλε Ρίτσι** (γεννημένος στις 11 Δεκεμβρίου 1950) είναι Ιταλός παλαίμαχος διεθνής πετοσφαιριστής και νυν προπονητής πετοσφαίρισης. 

## Καριέρα
Ο Ντανιέλε Ρίτσι αγωνίστηκε καθόλη τη διάρκεια της επαγγελματικής του καριέρας ως παίκτης σε ομάδες της Ιταλίας. Υπέγραψε το πρώτο του επαγγελματικό συμβόλαιο στην Πόρτο Ραβένα, στην οποία αγωνίστηκε αρχικά μέχρι το 1973. Τη σεζόν 1973-74 αγωνίστηκε με τη Βίρτους Μπολόνια ενώ την αμέσως επόμενη σεζόν αγωνίστηκε με τη Σπεμ Φαέντσα.

Το 1976 επέστρεψε στην Πόρτο Ραβένα, στην οποία παρέμεινε μέχρι το 1980 με εξαίρεση ένα ενδιάμεσο πέρασμά του από την Παγιάβολο Λορέτο το 1978. Το 1980 μετεγγράφη στην Παγιάβολο Τρεβίζο ενώ ένα χρόνο αργότερα μεταπήδησε στην Πετράρτσα Πάντοβα.

Το 1982 επέστρεψε για τρίτη φορά στην Πόρτο Ραβένα, στην οποία και τερμάτισε την επαγγελματική του καριέρα ως πετοσφαιριστής ένα χρόνο αργότερα.

## Διεθνείς συμμετοχές
Ο Ντανιέλε Ρίτσι ήταν διεθνής με την εθνική ομάδα πετοσφαίρισης της Ιταλίας από το 1967 και μέχρι το 1973, έχοντας πραγματοποιήσει συνολικά 55 συμμετοχές.

## Προπονητική καριέρα
Από το 1983 και μέχρι το 2000, ο Ρίτσι εργάστηκε ως προπονητής αποκλειστικά σε ομάδες της Ιταλίας. Συγκεκριμένα, εργάστηκε στις: Σπεμ Φαένζα (1983-84), Πόρτο Ραβένα (1984-97), Τόρι Φεράρα (1997-98), Λούμπε Ματσεράτα (1998-99) και Βόλει Φόρλι (1999-00).

Το 2000 ταξίδεψε στην Ελλάδα όπου εργάστηκε αρχικά ως προπονητής του Ολυμπιακού Πειραιώς για δύο χρόνια (κατέκτησε μάλιστα και το εγχώριο νταμπλ του 2001) και στη συνέχεια ως προπονητής του Παναθηναϊκού. 

Το 2003 επέστρεψε στην Ιταλία και ανέλαβε κατά σειρά τις: Καλίπο Βαλέντια (2003-06), Σπάρκλινγκ Μιλάνο (2006-08), Τοπ Λατίνα (2008-10), Βόλει Σεγκράτε (2010-12), Άργκος Σόρα (2012-13) και Κοριλιάνο Βόλει (2014-15).

Ο Ρίτσι την περίοδο 2017-2018 ήταν προπονητής του ΠΑΟΚ.

## Τίτλοι ως προπονητής
* **3 [[Τσάμπιονς Λιγκ (πετοσφαίριση ανδρών)|Τσάμπιονς Λιγκ]]:** 1992, 1993, 1994
* **1 [[CEV Cup πετοσφαίρισης ανδρών|CEV Cup]]:** 1997
* **2 Σούπερ Καπ Ευρώπης:** 1992, 1993
* **1 [[:en:Italian Volleyball League|Πρωτάθλημα Ιταλίας]]:** 1991
* **1 [[:en:Coppa Italia (volleyball)|Κύπελλο Ιταλίας]]:** 1991
* **1 [[Πρωτάθλημα Ελλάδας πετοσφαίρισης ανδρών|Πρωτάθλημα Ελλάδας]]:** 2001
* **2 [[Κύπελλο Ελλάδας πετοσφαίρισης ανδρών|Κύπελλα Ελλάδας]]:** 2001, 2018
* **1 [[Σούπερ καπ Ελλάδος πετοσφαίρισης Ανδρών|Σούπερ Καπ Ελλάδας]]:** 2000

## Παραπομπές


## Πηγές
* Το προφίλ του Ντανιέλε Ρίτσι

Κατηγορία:Ιταλοί πετοσφαιριστές
Κατηγορία:Προπονητές πετοσφαίρισης ΠΑΟ
Κρίστιαν Πάμπελ

Ο **Κρίστιαν Πάμπελ** (γεννημένος στις 6 Σεπτεμβρίου 1979) είναι Γερμανός πρώην διεθνής πετοσφαιριστής. Έχει ύψος 198εκ και αγωνίζεται στη θέση του διαγωνίου.

## Καριέρα
Ο Πάμπελ έκανε τα πρώτα του βήματα στο χώρο της πετοφαίρισης στις ακαδημίες της Χόχστέτεν, στις οποίες παρέμεινε μέχρι το 1996 καθώς τότε μεταπήδησε σε αυτές της Ιντερνάν Φρανκφούρτης. Το 1999 πήρε μεταγραφή στη Φρίντριχσάφεν, στην οποία παρέμεινε μέχρι το 2003 έχοντας καταφέρει προηγουμένως να κατακτήσει τρία νταμπλ (2000, 2001, 2002). 

Το 2003 ταξίδεψε στην Ιταλία στην οποία παρέμεινε για τέσσερα χρόνια αγωνιζόμενος με τις Έσε Λορέτο (2003-04), Τίμπο Βαλέντσια (2004-05) και Γκιότο Πάντοβα (2006-07). Μοναδικό διάλειμμα από αυτή τη συνεχή τετραετή παρουσία του Πάμπελ στα γήπεδα της Ιταλίας ήταν ένα ολιγόμηνο πέρασμά του από την Ελλάδα και συγκεκριμένα τον Ολυμπιακό Πειραιώς.

Την περίοδο 2007-08 αγωνίστηκε με τη γερμανική Φρίντριχσάφεν, για δεύτερη φορά στην καριέρα του, ενώ την αμέσως επόμενη περίοδο αγωνίστηκε αρχικά στη Ρωσική Γκάτσπρομ Σούργκουτ κι έπειτα για στην Ιταλική Κόπρα Πασιέντζα. 

Το 2009 μεταπήδησε στους Γκρέιτερς της Νοτίου Κορέας, από τους οποίους όμως γρήγορα αποτέλεσε παρελθόν καθώς μετεγγράφη στην Αλ Αραμπί Ντόχα, ομάδα του Κατάρ. Το 2013 μεταπήδησε στην Ελ Τζαίς, ομάδα επίσης του Κατάρ, στην οποία παραμένει μέχρι σήμερα.

## Διεθνείς συμμετοχές
Ο Κρίστιαν Πάμπελ ήταν διεθνής με την εθνική ομάδα πετοσφαίρισης της Γερμανίας για αρκετά χρόνια έχοντας πραγματοποιήσει συνολικά 212 συμμετοχές.

## Τίτλοι
* 4 Πρωταθλήματα Γερμανίας: 2000, 2001, 2002, 2008
* 4 Κύπελλα Γερμανίας: 2000, 2001, 2002, 2008
* 1 Πρωτάθλημα Ιταλίας: 2009

## Παραπομπές


## Πηγές
* Το βιογραφικό του Πάμπελ

Κατηγορία:Γερμανοί πετοσφαιριστές
Κατηγορία:Πετοσφαιριστές ΟΣΦΠ
Φράντισεκ Όγκουρτσακ

Ο **Φράντισεκ Όγκουρτσακ** (γεννημένος στις 24 Απριλίου 1984) είναι Σλοβάκος διεθνής πετοσφαιριστής. Έχει ύψος 198εκ και αγωνίζεται στη θέση του ακραίου.

## Καριέρα
Ο Φράντισεκ Όγκουρτσακ έκανε τα πρώτα του βήματα στο χώρο της πετοσφαίρισης στις ακαδημίες της ΒΣΚ Πουτσόφ, με την οποία υπέγραψε και το πρώτο του επαγγελματικό συμβόλαιο. Το 2004 ταξίδεψε στην Τσεχία για λογαριασμό της ΒΚ Κλάντνο, στην οποία παρέμεινε για τρία χρόνια.

Το 2007 μεταπήδησε στο Βέλγιο για λογαριασμό της Κνακ Ρούσελαρε, στην οποία παρέμεινε για ένα χρόνο. Το καλοκαίρι του 2008 ταξίδεψε στην Ιταλία, στην οποία παρέμεινε για πέντε χρόνια αγωνιζόμενος στις Μπασάνο (2008-09), Ούμπρια (2009-10), Ίγκο Γκένες (2010-11), Σίσλει (2011-12), Παγιάβολο Πιασέντζα (2012-13) και Καλίπο Σπορ (2013-14).

Τη σεζόν 2014-15 αγωνίστηκε στο πρωτάθλημα της Πολωνίας με τη φανέλα της Πίλκα Σιάτκοβα, ενώ το καλοκαίρι του 2015 μετεγγράφη στον Ολυμπιακό Πειραιώς.

Στην ομάδα του Πειραιά παραμένει μέχρι σήμερα.

## Διεθνείς συμμετοχές
Ο Φράντισεκ Όγκουρτσακ είναι διεθνής με την εθνική ομάδα πετοσφαίρισης της Σλοβακίας από το 2003 έχοντας πραγματοποιήσει περισσότερες από ενενήντα συμμετοχές.

## Τίτλοι
* 1 Ευρωπαϊκή Λίγκα: 2008
* 2 Challenge cup: 2010, 2013
* 1 Πρωτάθλημα Βελγίου: 2007
* 1 Σούπερ Καπ Βελγίου: 2007
* 1 Πρωτάθλημα Τσεχίας: 2005
* 1 Πρωτάθλημα Σλοβακίας: 2003
* 1 Κύπελλο Σλοβακίας: 2003

## Παραπομπές

Κατηγορία:Σλοβάκοι πετοσφαιριστές
Κατηγορία:Πετοσφαιριστές ΟΣΦΠ
Μάρεκ Νοβότνι

Ο **Μάρεκ Νοβότνι** (γεννημένος στις 4 Μαϊου 1978) είναι Τσέχος παλαίμαχος διεθνής πετοσφαιριστής. Έχει ύψος 202εκ και αγωνιζόταν στη θέση του ακραίου.

## Καριέρα
Ο Μάρεκ Νοβότνι υπέγραψε το πρώτο του επαγγελματικό συμβόλαιο στην τσεχική Αέρο Βόντα, στην οποία παρέμεινε μέχρι το 2000.

Το 2000 αποφάσισε να αφήσει την Τσεχία και να ταξιδέψει στη Γαλλία για λογαριασμό της Αζαξιό, στην οποία παρέμεινε για τρία χρόνια. Το 2003 μεταπήδησε στην επίσης γαλλική ΑΣ Κάννες, στην οποία παρέμεινε μέχρι το 2006 εχοντας καταφέρει να κατακτήσει ένα πρωτάθλημα κι ένα Σούπερ Καπ Γαλλίας το 2005.

Το 2006 ταξίδεψε στην Ιταλία για λογαριασμό της Σίσλει Τρεβίζο, στην οποία παρέμεινε για δύο χρόνια έχοντας καταφέρει να κατακτήσει το εγχώριο νταμπλ Ιταλίας του 2007.

Επόμενος σταθμός στην καριέρα του Νοβότνι ήταν η Ε.Α. Πατρών, στην οποίο παρέμεινε για ένα χρόνο. Τη διετία 2009-11 αγωνίστηκε αρχικά με την πολωνική Γιαστρτσέμπσκι Βεγκίλ, κι έπειτα με την τσεχική Φάτρα Ζιν.

Το 2011 επέστρεψε στην Ελλάδα, αυτήν τη φορά για λογαριασμό του Ολυμπιακού Πειραιώς, στον οποίο παρέμεινε για ένα χρόνο χωρίς ωστόσο να καταφέρει να κατακτήσει κάποιο τίτλο.

Το 2012 μετεγγράφη στη γαλλική Αζαξιό, η οποία έμελλε να αποτελέσει και την τελευταία ομάδα της επαγγελματικής του καριέρας.

## Διεθνείς συμμετοχές
Ο Μάρεκ Νοβότνι ήταν διεθνής με την εθνική ομάδα πετοσφαίρισης της Τσεχίας από το 2000 έχοντας πραγματοποιήσει δεκάδες συμμετοχές.

## Τίτλοι
* 1 Πρωτάθλημα Γαλλίας: 2005
* 1 Σούπερ Καπ Γαλλίας: 2005
* 1 Πρωτάθλημα Ιταλίας: 2007
* 1 Κύπελλο Ιταλίας: 2007

## Παραπομπές


## Πηγές
* Το προφίλ του Μάρεκ Νοβότνι

Κατηγορία:Τσέχοι πετοσφαιριστές
Κατηγορία:Πετοσφαιριστές ΟΣΦΠ
Κατηγορία:Πετοσφαιριστές Ε.Α. Πατρών
Νίκος Μελλές

Ο **Νίκος Μελλές** (γεννημένος στις 20 Ιανουαρίου 1995) είναι Έλληνας διεθνής πετοσφαιριστής. Έχει ύψος 200εκ και αγωνίζεται στη θέση του κεντρικού.

## Καριέρα
Ο Νίκος Μελλές αναδείχθηκε από τις ακαδημίες του Ολυμπιακού Πειραιώς, με την ομάδα εφήβων του οποίου κατέκτησε τρία πρωταθλήματα ΕΣΠΕΔΑ (2012, 2013, 2014).

Το καλοκαίρι του 2014 αποκτήθηκε με κανονική μεταγραφή από τον Κύζικο Νέας Περάμου, στον οποίο παρέμεινε για μία σεζόν.

Τον Ιούλιο του 2015, ο Μελλές υπέγραψε επαγγελματικό συμβόλαιο μονοετούς διαρκείας με την ΑΕΚ.

Στην συνέχεια το καλοκαίρι του 2017 πήρε μεταγραφή για τα μεγάλα σαλόνια της volley league με την ομάδα της Κηφισιάς όπου παραμένει έως σήμερα.

## Διεθνείς συμμετοχές
Ο Νίκος Μελλές είναι εν ενεργεία διεθνης της ελληνικής εθνικής ομάδας παίδων.

## Τίτλοι
* 3 Πρωταθλήματα ΕΣΠΕΔΑ Εφήβων: 2012, 2013, 2014

## Πηγές
* Στην Πέραμο ο Μελλές
* Στην ΑΕΚ ο Μελλές

Κατηγορία:Πετοσφαιριστές ΟΣΦΠ
Κατηγορία:Πετοσφαιριστές ΑΕΚ
Κατηγορία:Έλληνες αθλητές της πετοσφαίρισης
Κατηγορία:Πετοσφαιριστές Α.Ο.Π. Κηφισιάς
Αινείας Τζελάτι

Ο **Αινείας Τζελάτι** (15 Μαΐου 1982) είναι Έλληνας επαγγελματίας πετοσφαιριστής. Έχει ύψος 198 εκ. και αγωνίζεται στη θέση του διαγωνίου.

## Σταδιοδρομία
Ο Αινείας Τζελάτι ήρθε στην Ελλάδα το 1990, σε ηλικία μόλις οκτώ ετών, και πέντε χρόνια αργότερα ξεκίνησε το βόλεϊ στις ακαδημίες του Άρη Θεσσαλονίκης. Το 1999 μεταπήδησε στον Ηρακλή Θεσσαλονίκης, με τον οποίο μάλιστα κατέκτησε το Κύπελλο Ελλάδας του 2000. 

Στη συνέχεια μετεγγράφηκε στον Μακεδονικό, στον οποίο αγωνίστηκε μέχρι το 2005, όταν και αποφάσισε να επιστρέψει στον Ηρακλή. Στο δεύτερο πέρασμά του από τον Ηρακλή κατάφερε να κατακτήσει ένα Κύπελλο Ελλάδας. 

Το 2006 μεταπήδησε στον ΠΑΟΚ, στον οποίο παρέμεινε για ένα χρόνο κατακτώντας την 4η θέση στο εγχώριο πρωτάθλημα. Το 2007 μετεγγράφη στον Επίκουρο Πολίχνης, ενώ ένα χρόνο αργότερα επέστρεψε για δεύτερη φορά στην καριέρα του στον Άρη, στον οποίο παρέμεινε μέχρι το 2013, με εξαίρεση ένα σύντομο πέρασμά του από τον Απόλλωνα Καλαμαριάς κατά την αγωνιστική περίοδο 2011-12. 

Την περίοδο 2013-14 αγωνίστηκε με τη φανέλα του ΠΑΟΚ, για δεύτερη φορά στην καριέρα του, ενώ το καλοκαίρι του 2014 αποκτήθηκε από τον Ολυμπιακό Πειραιώς, στον οποίο παρέμεινε για ένα χρόνο.

## Τίτλοι
'''2 Κύπελλα Ελλάδος
* 2000, 2006 (Ηρακλής Θεσσαλονίκης)

## Πηγές
* Το βιογραφικό του Αινεία Τζελάτη
* Συνέντευξη του Αινεία Τζελάτη 

Κατηγορία:Αλβανοί πετοσφαιριστές
Κατηγορία:Πετοσφαιριστές ΟΣΦΠ
Κατηγορία:Πετοσφαιριστές Άρη
Κατηγορία:Πετοσφαιριστές ΠΑΟΚ
Κατηγορία:Πετοσφαιριστές Ηρακλή Θεσσαλονίκης
Πάμπλο Μεάνα

Ο **Πάμπλο Μεάνα** (γεννημένος στις 10 Ιουνίου 1975) είναι Αργεντίνος παλαίμαχος διεθνής πετοσφαιριστής. Έχει ύψος 187εκ και αγωνιζόταν στη θέση του λίμπερο.

## Καριέρα
Ο Πάμπλο Μεάνα υπέγραψε το πρώτο του επαγγελματικό συμβόλαιο με την Λους Φουέρσα, ομάδα της Αργεντινής. Στη συνέχεια μεταπήδησε στην Κογιότε Σάλτα, στην οποία παρέμεινε για αρκετά χρόνια, με εξαίρεση ένα σύντομο πέρασμά του από την Ελλάδα αγωνιζόμενος με τη φανέλα της ΑΕΚ.

Επόμενος σταθμός στην καριέρα του Μεάνα ήταν η Λοκομοτίβ Μπελγκοροντ, ομάδα της Ρωσίας, με την οποία πραγματοποίησε εξαιρετικές εμφανίσεις, καταφέρνοντας μάλιστα να κατακτήσει ένα Τσάμπιονς Λιγκ (2004), ενώ την αμέσως επόμενη χρονιά κατέκτησε το χάλκινο μετάλλιο στην ίδια διοργάνωση.

Το 2005 επέστρεψε στην Ελλάδα για δεύτερη φορά στην καριέρα του, επιλέγοντας να αγωνιστεί αυτήν τη φορά με τα χρώματα του Ολυμπιακού Πειραιώς. Στην ομάδα του Πειραιά παρέμεινε για ένα χρόνο, χωρίς ωστόσο να καταφέρει να κατακτήσει κάποιο τίτλο.

Μετά το πέρασμά του από τον Ολυμπιακό, ο Πάμπλο Μεάνα επέστρεψε στην πατρίδα του και μετεγγράφη στη Ντριν Μπόλιβαρ, η οποία έμελλε να αποτελέσει και την τελευταία ομάδα της καριέρας του.

## Διεθνείς συμμετοχές
Ο Πάμπλο Μεάνα ήταν διεθνής για πολλά χρόνια με την εθνική ομάδα πετοσφαίρισης της Αργεντινής, με την οποία πραγματοποίησε περισσότερες από 100 συμμετοχές.

## Τίτλοι
* 1 Τσάμπιονς Λιγκ: 2004

## Πηγές
* Το βιογραφικό του Πάμπλο Μεάνα

Κατηγορία:Αργεντινοί πετοσφαιριστές
Κατηγορία:Πετοσφαιριστές ΟΣΦΠ
Κατηγορία:Πετοσφαιριστές ΑΕΚ
Παύλος Κουζούνης

Ο **Παύλος Κουζούνης** (γεννημένος στις 13 Αυγούστου 1987) είναι Έλληνας διεθνής πετοσφαιριστής. Έχει ύψος 185εκ και αγωνίζεται στη θέση του λίμπερο.

## Καριέρα
Ο Παύλος Κουζούνης υπέγραψε το πρώτο του επαγγελματικό συμβόλαιο με την Α.Ε. Νίκαιας, στην οποία παρέμεινε μέχρι το 2007. Ήταν τότε που έκανε το μεγάλο βήμα στην καριέρα του και μετεγγράφη στον Ολυμπιακό Πειραιώς. Στον Ολυμπιακό παρέμεινε μέχρι το 2012 με εξαίρεση ένα σύντομο πέρασμά του από τον Φοίνικα Σύρου, στον οποίο παραχωρήθηκε ως δανεικός.

Κατά τη διάρκεια της παρουσίας του στον Ολυμπιακό, ο Κουζούνης κατέκτησε τρία πρωταθλήματα (2009, 2010, 2011) και δύο κύπελλα Ελλάδος (2009, 2011).

Το 2012 μετεγγράφηκε στον Ηρακλή Θεσσαλονίκης, στον οποίο παρέμεινε για ένα χρόνο, καθώς το 2013 μεταπήδησε στον Παμβοχαϊκό. Μέσα στο 2014, ο Κουζούνης ενεπλάκη σε τροχαίο ατύχημα από το οποίο αποκόμισε ένα κάταγμα στη λεκάνη που τον ανάγκασε να μείνει για κάποιο χρονικό διάστημα εκτός δράσης.

## Διεθνείς συμμετοχές
Ο Παύλος Κουζούνης έχει πραγματοποιήσει αρκετές συμμετοχές με το εθνόσημο τόσο ως παίκτης πετοσφαίρισης όσο και ως παίκτης μπιτς βόλει.

## Τίτλοι
* 3 Πρωταθλήματα Ελλάδας: 2009, 2010, 2011
* 2 Κύπελλα Ελλάδας: 2009, 2011

## Πηγές
* Το βιογραφικό του Κουζούνη 
* Στην εντατική ο Κουζούνης 

Κατηγορία:Έλληνες αθλητές της πετοσφαίρισης
Κατηγορία:Πετοσφαιριστές της εθνικής Ελλάδος
Κατηγορία:Πετοσφαιριστές ΟΣΦΠ
Κατηγορία:Πετοσφαιριστές Ηρακλή Θεσσαλονίκης
Κατηγορία:Πετοσφαιριστές Φοίνικα Σύρου‎
Κλαούντιο Κουέγιο

Ο **Κλαούντιο Κουέγιο** (Μπουένος Άιρες, 4 Μαρτίου 1958 - ) είναι Αργεντίνος προπονητής πετοσφαίρισης.

## Καριέρα

### Ιταλία
Ο Κλαούντιο Κουέγιο ξεκίνησε την προπονητική σε σχετικά μικρή ηλικία, καθώς το 1989, σε ηλικία μόλις 31 ετών ταξίδεψε στην Ιταλία προκειμένου να αναλάβει τα ηνία της Σιπ Κασάνο. Στην Ιταλία παρέμεινε μέχρι το 1997, έχοντας εργαστεί επίσης στις: Μπρέσια (1990-92), Φιντέντσα (1992-93), Τσιβιταβέτσια (1993-94), Λάτσιο Παγιάβολο (1993-94), Κατάνια (1994-95) και Κουτροφιάνο (1995-97).

### Αργεντινή
Το 1997 ανέλαβε πόστο προπονητή στην γυναικεία εθνική ομάδα πετοσφαίρισης της Αργεντινής, στο οποίο παρέμεινε μέχρι το 2003. Ήταν τότε που ανέλαβε την εθνική Αργεντινής σε επίπεδο ανδρών, ωστόσο δεν έμεινε στο συγκεκριμένο πόστο για παραπάνω από ένα χρόνο.

### Ελλάδα
Το 2004 ταξίδεψε στην Ελλάδα για λογαριασμό του Ολυμπιακού Πειραιώς, στον οποίο παρέμεινε για μία σεζόν, κατακτώντας μάλιστα ένα Κύπελλο Κυπελλούχων Ευρώπης.

### Επόμενα χρόνια
Το 2005 ανέλαβε τη ρουμανική Πετρόμ Πλοέστι, με την οποία κατέκτησε ένα εγχώριο πρωτάθλημα, ενώ ένα χρόνο αργότερα μεταπήδησε στην Αυστρία για λογαριασμό της Βόλεϊ Βιέννα, στην οποία παρέμεινε για τρία χρόνια, έχοντας καταφέρει να κατακτήσει δύο πρωταθλήματα και ένα κύπελλο Αυστρίας. Το 2007 ανέλαβε προπονητής της Εθνικής Αυστρίας των ανδρών, στην οποία παρέμεινε μέχρι το 2010. Στη συνέχεια επέστρεψε στην Ιταλία όπου εργάστηκε αρχικά στην Περούτζα (2009-11), έπειτα στη Μοντένα (2012) και τέλος στην Κασαλμαγιόρε (2012-13).

## Τίτλοι
* 1 Κύπελλο Κυπελλούχων Ευρώπης: 2005
* 1 Πρωτάθλημα Ρουμανίας: 2006
* 2 Πρωταθλήματα Αυστρίας: 2007, 2008
* 1 Κύπελλο Αυστρίας: 2009

## Παραπομπές


## Πηγές
* Το βιογραφικό του Κλαούντιο Κουέγιο 

Κατηγορία:Προπονητές πετοσφαίρισης
Κατηγορία:Προπονητές πετοσφαίρισης Ολυμπιακού Πειραιώς
Κατηγορία:Πετοσφαιριστές
Κάρσον Κλαρκ

Ο **Κάρσον Κλαρκ** (γεννημένος στις 20 Ιανουαρίου 1989) είναι Αμερικανός διεθνής πετοσφαιριστής. Έχει ύψος 196εκ και αγωνίζεται στη θέση του διαγωνίου.

## Καριέρα
Ο Κάρσον Κλαρκ ξεκίνησε να παίζει βόλει στην σχολική ομάδα του γυμνασίου Σάουθερν της Καλιφόρνια, ενώ το 2005 εισήχθη στο λύκειο Σάντα Μπάρμπαρα, όπου επίσης αγωνιζόταν με τη σχολική ομάδα. Το 2008 εισήχθη στο Πανεπιστήμιο UC Ιρβάιν, με την ομάδα βόλει του οποίου αγωνίστηκε στο πανεπιστημιακό πρωτάθλημα NCAA, το οποίο μάλιστα και κατέκτησε δύο φορές, το 2009 και το 2012. 

Το 2012 άφησε για πρώτη φορά στην καριέρα του την Αμερική και ταξίδεψε στην Ευρώπη για λογαριασμό της γαλλικής Μονπελιέ, στην οποία παρέμεινε για ένα χρόνο. Το 2014, μεταπήδησε στην πολωνική Τράνσφερ Μπίντγκοτς, στην οποία παρέμεινε για ένα χρόνο.

Τον Σεπτέμβριο του 2014, ο Κάρσον Κλαρκ μετεγγράφη στον Ολυμπιακό Πειραιώς, στον οποίο παρέμεινε για ένα χρόνο, έχοντας καταφέρει να κατακτήσει ένα Λιγκ Καπ.

## Διεθνείς συμμετοχές
Ο Κάρσον Κλαρκ είναι διεθνής με την εθνική ομάδα πετοσφαίρισης των ΗΠΑ από το 2010 και έχει καταφέρει να κατακτήσει αρκετούς τίτλους σε εθνικό επίπεδο.

## Τίτλοι
* 2 Πρωταθλήματα NCAA: 2009, 2012
* 1 Λιγκ Καπ: 2014
* 2 Παναμερικανικά Πρωταθλήματα: 2010, 2012
* 1 Πρωτάθλημα Βορείου Αμερικής: 2013
* 1 Παγκόσμιο Πρωτάθλημα: 2014

## Πηγές
* Στον Ολυμπιακό ο Κάρσον Κλαρκ

Κατηγορία:Αμερικανοί πετοσφαιριστές
Κατηγορία:Πετοσφαιριστές ΟΣΦΠ
Νίκος Καραγιάννης

Ο **Νίκος Καραγιάννης** (γεννημένος στις 4 Ιουλίου 1981) είναι Έλληνας επαγγελματίας πετοσφαιριστής. Έχει ύψος 2.01 μ. και αγωνίζεται στη θέση του κεντρικού.

## Καριέρα
Ο Νίκος Καραγιάννης υπέγραψε το πρώτο του επαγγελματικό συμβόλαιο με τον Ιωνικό Ν.Φ., στον οποίο παρέμεινε μέχρι το 2002. Ήταν τότε που αποφάσισε να κάνει το μεγάλο βήμα στην καριέρα του και να μεταγραφεί στον Παναθηναϊκό, στον οποίο παρέμεινε για δύο χρόνια κατακτώντας μάλιστα και το πρωτάθλημα του 2004.

Την αγωνιστική περίοδο 2004-05, ο Καραγιάννης αγωνίστηκε με τις ομάδες της Α.Ε. Νικαίας και του Μίλων. Την τριετία 2005-08, αγωνίστηκε διαδοχικά με την ομάδα του Πανερυθραϊκού (2005-06), του ΠΑΟΚ (2006-07) και του Άρη (2007-08).

Το 2008 μετεγγράφη στον Ολυμπιακό Πειραιώς, στον οποίο παρέμεινε για δύο χρόνια κατακτώντας ισάριθμα εγχώρια πρωταθλήματα καθώς επίσης και ένα κύπελλο Ελλάδας το 2009. Το 2010 επέστρεψε στον ΠΑΟΚ, στον οποίο παρέμεινε για ένα χρόνο.

Επόμενος σταθμός της καριέρας του Καραγιάννη ήταν ο Παμβοχαϊκός, στον οποίο παραμένει μέχρι σήμερα.

## Διεθνείς συμμετοχές
Ο Νίκος Καραγιάννης έχει πραγματοποιήσει με τη φανέλα της εθνικής Ελλάδος τριάντα επίσημες συμμετοχές. 

## Τίτλοι
* **3 [[Πρωτάθλημα Ελλάδας πετοσφαίρισης ανδρών|Πρωταθλήματα Ελλάδας]]:**
**2004, 2009, 2010
* **1 [[Κύπελλο Ελλάδας πετοσφαίρισης ανδρών|Κύπελλο Ελλάδας]]:**
**2009

## Πηγές
* Πήρε Καραγιάννη ο Παμβοχαϊκός
* ΚΑΡΑΓΙΑΝΝΗΣ ΝΙΚΟΣ - Greekvolley.com 
* Νίκος Καραγιάννης Κεντρικός - MyPlayer.gr

Κατηγορία:Πετοσφαιριστές ΠΑΟ
Κατηγορία:Πετοσφαιριστές ΠΑΟΚ
Κατηγορία:Πετοσφαιριστές Άρη
Κατηγορία:Πετοσφαιριστές ΟΣΦΠ
Κατηγορία:Πετοσφαιριστές της εθνικής Ελλάδος
Πέτρος Κάλας

Ο **Πέτρος Κάλας** (γεννημένος στις 23 Ιουλίου 1994) είναι Έλληνας επαγγελματίας πετοσφαιριστής. Έχει ύψος 190εκ και αγωνίζεται τόσο στη θέση του διαγωνίου, όσο και σε αυτή του ακραίου.

## Καριέρα
Ο Πέτρος Κάλας έκανε τα πρώτα του βήματα στο χώρο της πετοσφαίρισης στις ακαδημίες της τοπικής ομάδας του Περιστερίου, στις οποίες παρέμεινε μέχρι το 2011.

Το 2011 εισήχθη στις ακαδημίες του Ολυμπιακού Πειραιώς, με την εφηβική ομάδα του οποίου κατάφερε να κατακτήσει τρία πρωταθλήματα εφήβων (2012, 2013, 2014).

Την αγωνιστική περίοδο 2014-15 αγωνίστηκε με τη φανέλα του Πανελληνίου Γ.Σ., ενώ από το καλοκαίρι του 2015 ανήκει στο δυναμικό της Ροδίων Άθλησις.

Τον Αύγουστο του 2016, έκανε το μεγάλο βήμα στην καριέρα του, παίρνοντας μεταγραφή για την ομάδα του Παναθηναϊκού.

## Τίτλοι
* 3 Πρωταθλήματα Εφήβων ΕΣΠΕΔΑ: 2012, 2013, 2014

## Παραπομπές


## Πηγές
* Το βιογραφικό του Πέτρου Κάλα

Κατηγορία:Πετοσφαιριστές ΠΑΟ
Κατηγορία:Πετοσφαιριστές ΟΣΦΠ
Ιβάιλο Γκαβρίλοφ

Ο **Ιβάιλο Γκαβρίλοφ** (γεννημένος στις 30 Δεκεμβρίου 1970) είναι Βούλγαρος παλαίμαχος διεθνής πετοσφαιριστής. Έχει ύψος 199 εκατ. και αγωνίζεται στη θέση του διαγωνίου.

## Καριέρα
Ο Ιβάιλο Γκαβρίλοφ έκανε τα πρώτα του βήματα στο χώρο της πετοσφαίρισης στις ακαδημίες της Σλάβια Σόφιας, ομάδας της γενέτειράς του, στις οποίες εισήχθη το 1985 σε ηλικία 15 ετών. Στην ομάδα της Βουλγαρίας παρέμεινε μέχρι το 1991, χωρίς ωστόσο να έχει καταφέρει να κερδίσει προηγουμένως κάποιο τίτλο.

Το 1991 ταξίδεψε στην Ιταλία όπου αγωνίστηκε αρχικά για την Κατάνια (1991-94), έπειτα στη Φόρλι (1994-95) και τέλος στην Πάρμα (1995-96). Το 1996 άφησε την Ιταλία και ταξίδεψε στην Ελλάδα για λογαριασμό του Ολυμπιακού Πειραιώς, στον οποίο παρέμεινε για ένα χρόνο έχοντας καταφέρει μάλιστα να κατακτήσει και ένα Κύπελλο Ελλάδας (1997).

Το 1997 επέστρεψε και πάλι στην Ιταλία, στην οποία παρέμεινε για πέντε χρόνια αγωνιζόμενος στις: Ραβένα (1997-98), Ματσεράτα (1998-99), Μίλαν (1999-00), Ταράντε (2000-01) και Πάντοβα (2001-02).

Το 2002 επέστρεψε στην Ελλάδα αυτήν τη φορά για λογαριασμό του ΠΑΟΚ Θεσσαλονίκης, στον οποίο παρέμεινε για ένα χρόνο, Στη συνέχεια ταξίδεψε στην Πορτογαλία για λογαριασμό της Λίσμπον Βόλει, η οποία έμελλε να αποτελέσει και την τελευταία ομάδα στην καριέρα του.

## Διεθνείς συμμετοχές
Ο Ιβάιλο Γκαβρίλοφ ήταν διεθνής με την εθνική ομάδα πετοσφαίρισης της Βουλγαρίας για 12 χρόνια και συγκεκριμένα από το 1989 έως το 2001, έχοντας πραγματοποιήσει περισσότερες από 70 συμμετοχές.

## Μπιτς Βόλει
Ο Ιβαίλο Γκαβρίλοφ ασχολήθηκε και με το μπιτς βόλει την τετραετία 2000-04, όπου ήταν δίδυμο με τον Βλάντισλαβ Τοντόροφ. Οι δυο τους αποτέλεσαν το πρώτο ζευγάρι μπιτς βόλει στην ιστορία του βουλγαρικού αθλητισμού.

## Τίτλοι
* 1 Κύπελλο Ελλάδας: 1997

## Παραπομπές


Κατηγορία:Βούλγαροι πετοσφαιριστές
Κατηγορία:Πετοσφαιριστές ΟΣΦΠ
Κατηγορία:Πετοσφαιριστές ΠΑΟΚ
Γιάνα Σιμάνκοβα

Η **Γιάνα Σιμάνκοβα** (γεννημένη στις 6 Απριλίου 1980) είναι Τσέχα πρώην διεθνής πετοσφαιρίστρια. Έχει ύψος 180εκ και αγωνιζόταν στη θέση της πασαδόρου.

## Καριέρα
Η Γιάνα Σιμάνκοβα υπέγραψε το πρώτο της επαγγελματικό συμβόλαιο με την Κράλοβο Μπρνο, ομάδα της πατρίδας της, στην οποία παρέμεινε μέχρι το 2004.

Το 2004 άφησε την Τσεχία και ταξίδεψε στην Ελλάδα για λογαριασμό του Παναθηναϊκού, στον οποίο παρέμεινε για τρία χρόνια κατακτώντας τρία πρωταθλήματα και δύο κύπελλα Ελλάδος. Το 2007 μετεγγράφη στον Ολυμπιακό Πειραιώς, στον οποίο παρέμεινε για ένα χρόνο χωρίς ωστόσο να καταφέρει να κατακτήσει κάποιο τίτλο.

Το 2008 ταξίδεψε στην Ισπανία για λογαριασμό της Λας Πάλμας, στην οποία παρέμεινε για ένα χρόνο. Το 2009 επέστρεψε στην Ελλάδα όπου αγωνίστηκε αρχικά για τον Ηρακλή Κηφησιάς (2009-10) κι έπειτα για το Μαρκόπουλο (2010-11).

Μετά το τέλος της αγωνιστικής περιόδου 2010-11, η Σιμάνκοβα ταξίδεψε στη Γαλλία για λογαριασμό της Σεντ Κλοντ Παρί, στην οποία παρέμεινε μέχρι το 2014, όταν και αποφάσισε να τερματίσει την επαγγελματική της καριέρα.

## Διεθνείς συμμετοχές
Η Γιάνα Σιμάνκοβα ήταν διεθνής με την εθνική ομάδα πετοσφαίρισης γυναικών της Τσεχίας από το 2000 έως το 2009 έχοντας πραγματοποιήσει δεκάδες συμμετοχές.

## Τίτλοι
* 3 Πρωταθλήματα Ελλάδος: 2005, 2006, 2007
* 2 Κύπελλα Ελλάδος: 2005, 2006

## Ατομικές διακρίσεις
* 2006: Πολυτιμότερη Παίκτρια (M.V.P.): Πρωτάθλημα Ελλάδας 2005-06

## Παραπομπές


## Πηγές
* Το βιογραφικό της Γιάνα Σιμάνκοβα

Κατηγορία:Πετοσφαιρίστριες ΠΑΟ
Κατηγορία:Πετοσφαιρίστριες ΟΣΦΠ
Όσκαρ Βιζάρι

Ο **Όσκαρ Βιζάρι** (γεννημένος στις 23 Φεβρουαρίου 1970) είναι Αργεντινός, με ιταλική υπηκοότητα παλαίμαχος διεθνής πετοσφαιριστής. Έχει ύψος 195εκ και αγωνιζόταν στη θέση του ακραίου.

## Καριέρα
Ο Όσκαρ Βιζάρι υπέγραψε το πρώτο του επαγγελματικό συμβόλαιο με την Μπάνκο Ντε Κόρδοβα, ομάδα της πατρίδας του, στην οποία παρέμεινε μέχρι το 1990.

Το 1990 λοιπόν, αποφάσισε να αφήσει την Αργεντινή και να ταξιδέψει στην Ιταλία για λογαριασμό της Μπρέσια, στην οποία παρέμεινε για δύο χρόνια.

Το καλοκαίρι του 1992 μετεγγράφη στην επίσης ιταλική Ματσεράτα, στην οποία παρέμεινε για έξι χρόνια, μέχρι που το 1998 μεταπήδησε στην Κατάνια. Την αγωνιστική περίοδο 1999-00 αγωνίστηκε με τα χρώματα της Ροβέρε Καριφάνο, ενώ επόμενος σταθμός στην καριέρα του αποτέλεσε η Έσσε Λορέτο.

Το 2003 άφησε την Ιταλία και ταξίδεψε στην Ελλάδα για λογαριασμό της ΑΕΚ, ωστόσο ένα χρόνο αργότερα μεταπήδησε στον Ολυμπιακό Πειραιώς. Οι συνεχόμενοι τραυματισμοί που είχε κατά τη διάρκεια της παρουσίας του στον Ολυμπιακό τον οδήγησαν στο να τερματίσει την επαγγελματική του καριέρα λίγο καιρό αργότερα.

## Διεθνείς συμμετοχές
Αν και Αργεντίνος, ο Βιζάρι απέκτησε την ιταλική υπηκοότητα και αγωνίστηκε με την εθνική ομάδα πετοσφαίρισης της Ιταλίας, με την οποία πραγματοποίησε δεκάδες συμμετοχές.

## Πηγές
* Το βιογραφικό του Όσκαρ Βιζάρι

Κατηγορία:Πετοσφαιριστές ΟΣΦΠ
Κατηγορία:Πετοσφαιριστές ΑΕΚ